                                                                                                                          Приложение № 1
О Т Ч Е Т
     за изпълнение на дейностите в Календар на културните събития в община Крумовград за 2024 година
          Община Крумовград е с богати културни традиции, които ежегодно се дообогатяват, развиват и намират своето място и реализация в цялостния културен живот.   
 Културният календар на община Крумовград е форматът, в който се планират всички по-важни събития от календарната година. В него намират място честването на празници и годишнини от националния културен календар, местни събори, тържества, конкурси, изложби и други за съхраняване на народните обичаи и традиции, за развитие и подпомагане на любителското художествено творчество, за обогатяване на културния живот.       
През 2024 година се проведоха следните мероприятия, заложени в календара на културните събития на Община Крумовград:
1. През месец януари отпразнувахме Бабинден и Деня на родилната помощ, отдавайки своето уважение към труда на лекарите и акушерките от родилното отделение на МБАЛ „Живот +“ ЕООД гр. Крумовград.
2. Отбелязан беше и деня на лозаря и винаря. Възпроизведен беше традиционния ритуал „Зарязване“. Организиран бе конкурс за „най-добър винар“. 
3. По повод 151 години от гибелта на Васил Левски се проведе патронен празник в СУ „Васил Левски“ Крумовград. Поднесени бяха венци и цветя.

4. Ученици от училищата и самодейни състави представиха празнична програма в ЦПЛР-ОДК гр. Крумовград и отбелязаха Деня на майчиния език.
5. На първи март на площада в Крумовград бяха наградени участниците в общинския конкурс за най-оригинална мартеница „Мартеницата символ на здраве и дълголетие“. Мартениците и тематичните композиции бяха подредени и изложени за благотворителен базар. Каузата на базара беше подкрепена от Общинската организация на БЧК Крумовград.
6. Всички самодейци отпразнуваха заедно Деня на самодееца с празничен концерт.
7. Честване на 3-ти март в Крумовград. Националният празник 3-ти март и 146 години от освобождението на България, честваха жителите и гостите на община Крумовград. На паметниците в града бяха поднесени венци и цветя в знак на почит и признателност към делото и подвига на героите дали живота си за свободна България. Тържествената програма продължи на площада с изпълнение на Соня  Чакърова и Димитър Аргиров и програма на ученици от СУ „Васил Левски“ гр. Крумовград и фанфарния оркестър от ЦПЛР-ОДК Крумовград.
8. 8 март. С много цветя и празнични концерти беше отпразнуван Международния ден на жената – 8 март на територията на община Крумовград.
9.  22 март – Първа пролет беше посрещната с много стихове, танци и настроение. Децата от детските градини и учениците от групите за български и турски танци към ЦПЛР-ОДК гр. Крумовград изнесоха пролетен концерт на площада в града.

10.  През пролетната ваканция 1-5 април Общинска администрация Крумовград и ЦПЛР-ОДК организира развлекателни занимания за децата от община Крумовград.
11. „Маратон на четенето“ е национална кампания, която се провежда от 2 април – Международен ден на детската книга до 23 април – Международен ден на авторското право. В календара на културните събития в община Крумовград през 2024 година бяха заложени редица инициативи свързани с четене на приказки на децата в детските градини от кмет, служители с професии, родители, баба, дядо и др. близки. Старта на маратона беше даден в ДГ „Митко Палаузов“ гр. Крумовград, последвани от останалите детски градини и училища в начален етап. Четене на приказки се проведе и в библиотеката на НЧ „Хр. Ботев - 1914“ гр. Крумовград. 
12. По повод 7 април - професионалния празник на здравния работник и Световния ден на здравето, бяха поканени на празник всички медици и здравни работници от община Крумовград. Беше подготвена празнична програма, включваща DJ. 

13. По случай Рамазан Байрям на 10 април беше организиран празничен концерт на площада с участието на децата от ДГ „Митко Палаузов“ и ЦПЛР-ОДК гр. Крумовград.
14. Лазаровден и Цветница. На 28 април се проведе празнично шествие и поздравителен концерт с участието на ученици от СУ „В. Левски“ и групите към ЦПЛР-ОДК гр. Крумовград.
15. Великден - Беше спазена традицията по боядисване на яйца. Всички деца от община Крумовград бяха поканени в четвъртък в центъра на града за традиционното боядисване на Великденски яйца. Празника продължи с дълги, кръшни и пъстри хора с песните на оркестър „Славяни“ СТ3 със солисти Златко Кафеджиев и Симоне Маркова.
16. В навечерието на 6 май в община Крумовград бе отбелязан Гергьовден/Хъдърлез/Едерлези. В програмата участваха деца от ДГ „Юрий Гагарин“, ученици от СУ „Васил Левски“, клуб за народни танци „Ритмика”, група за турски фолклор „Демет“, ученици от ПГ по транспорт, групите за турски и български танци към ЦПЛР-ОДК гр. Крумовград. 
17. 9 май - Денят на победата над хитлерофашизма и Ден на Европа. Честването започна с поднасяне на венци и цветя пред паметната плоча на подпоручик Емил Колев Хараламбиев, жител на Крумовград загинал на фронта в Унгария. След това под звуците на фанфарния оркестър към ЦПЛР-ОДК Крумовград шествието се отправи към паметника костница на войните загинали за освобождението на Родината. Пред паметника деца и възрастни изнесоха кратка програма.
18. В Деня на Св. Св. Кирил и Методий – 11 май, с ритуал и подарък – книжка, първокласниците от Крумовград бяха приети за читатели на градската библиотека. 
19. В Деня на светите братя Кирил и Методий, на българската азбука, просвета и култура – 24 май на площада беше организирано празнично шествие, в което се включиха блокове от учебни заведения и учители. В празничната програма взеха участие деца от ДГ „М. Палаузов“ и ДГ „Юр. Гагарин“, ЦПЛР-ОДК и СУ „В. Левски“ гр. Крумовград. На 22 май поканихме учителите и културните деятели от общината на празничен коктейл с разнообразна културна програма, включваща DJ и изпълнения на певицата Мария Колева.
20. Традиция в културния живот на общината е провеждането на Събора на народното творчество. Повече от 340 самодейци от читалищата и учебните заведения на територията на общината изпяха песните на своите деди, изиграха най-хубавите танци, показаха красотата на местните носии и традиции. Изпълненията на певците и танцьорите се оценяваха от професионално жури. Наградени бяха и участниците в изложбата за рисунка и фотография „Крумовград моя болка и радост“, която беше подредена на площада.
21. За Деня на детето 1 юни - децата се забавляваха с артистите от аниматорна група „Веселяците”. С любимите на децата герои от Дисниленд, много песни, смях и лакомства протече празника. В забавлението се включиха и родителите. 
22. На 14 юни по случай Курбан Байрям бе организиран празничен концерт с участието на групите „Ачелия“ и „Силивряче“ към ЦПЛР-ОДК и певческа група „Демет“ към Сдружение за турска култура и изкуство гр. Крумовград.
23. През месеците юли и август Община Крумовград организира „Лято 2024“. Всеки четвъртък на седмицата, в продължение на два месеца се проведоха културни и занимателни прояви за деца и възрастни. Програмата включваше: арт-работилници, занимания с аниматори, сапунени балони, изпълнители както на естрадна така и на фолк музика. Проведе се и конкурса „Крумовград търси талант“, където жури раздаде награди.  
24. В ЦПЛР-ОДК Крумовград бяха организирани летни занимания за ученици от Крумовград. Учениците с голям интерес посещаваха летните занимания, като рисуваха, изработваха бижута, изработваха декупаж и четоха книги.
25. От 18 до 20 юли 2024 година, Община Крумовград организира „Среща на Крумовградчани от близо и далеч“. Началото на срещата беше поставено от Николина Чакърдъкова и Неврокопски танцов ансамбъл. За децата и всички начинаещи беше организиран шахмат на открито. 
Вторият ден от празника започна с традиционната изложба - базар „Произведено в Крумовград“. Имаше производители на мед, пчелни изделия, билки, включиха се и много производители на чанти, бижута, сувенири и детски играчки. Бита, традициите и традиционните ястия от родния край бяха представени от самодейците от общината. Танцовото изкуство беше представено от ТК „Жарава“ Крумовград, а концерти изнесоха: Тони Димитрова, Десита и турските изпълнители Бурак Булут и Куртулуш Куш. 
26. За Деня на Съединението на Княжество България с Източна Румелия
Община Крумовград организира празничен концерт на площада с участието на дует „Аморе“.
27. За 15 септември всички първокласници получиха книжка с любими детски приказки с обръщение от името на кмета на общината.
28. По повод Международния ден на възрастните хора - 1 октомври кмета на общината поздрави възрастните от Клуба на пенсионера и Дома за стари хора, като им организира тържество с подаръци по случая. 
29. На 6 октомври в Деня на общината се организираха „Отворени врати на общината“. Кметът на община Крумовград посрещна и отговори на въпроси вълнуващи ученици и младежи от Крумовград.
30. Ежегодно в Крумовград се провежда традиционният есенен панаир „Сеид баба”. С песни и танци започна празника на община Крумовград и традиционния есенен панаир „Сеид баба“. Празникът се проведе на 04 и 05 октомври. В програмата участваха групи от ЦПЛР - ОДК от област Кърджали. В празничната програма се включиха ТМФЦ от гр. Разград и Фики Стораро. Във втория ден на панаира в културната програма се включиха Женско сдружение „Букет“ от гр. Кърджали и оркестър „Колорит“ от гр. Хасково.
31. По повод 1 ноември - Деня на Народните будители, в ЦПЛР-ОДК- Крумовград, беше представена театралната постановка „Извънредни ситуации“ изиграна от учениците на ЕГ „Хр. Ботев“ гр. Кърджали. За Будителите беше организирано тържество с участието на Филип Синапов и оркестър.
32. Коледните и новогодишни тържества започнаха със запалване на светлините на коледната елха. 
Деца от подготвителна група на ДГ „Митко Палаузов“ гр. Крумовград посетиха Общинска администрация Крумовград, където бяха посрещнати от кмета на общината и служители. За всички деца домакините бяха подготвили коледни торбички с лакомства и подаръци. 
Много песни и усмивки изпълниха площад „България“ в Крумовград по време на традиционното тържество, с което бе поставено началото на Коледните празници в общината. Парти агенция „Щуротиите на Пипи“ представи Коледна суматоха около посрещането на Дядо Коледа. За доброто настроение на гостите се погрижиха и талантите от детските градини „Митко Палаузов“ и „Юрий Гагарин“ гр. Крумовград, СУ „Васил Левски“ и ЦПЛР – ОДК гр. Крумовград. Града засия със светеща украса, а тази година атракция за жителите беше коледната рамка за снимки пред елхата и светещите подаръчни кутии. 
Дядо Коледа, Мечо и приятелите му от ТМЦ „Димитър Димов“ - Кърджали с театралната постановка „Коледа в гората“ зарадваха малчуганите от ДГ „Юрий Гагарин“ и ДГ „Митко Палаузов“ гр. Крумовград. За всички близо 480 деца от детските градини на територията на общината кмета осигури пакети лакомства, книжки с пожелание, а детските градини получиха чували с играчки.

По инициатива на Община Крумовград, с подкрепата на общинската организация на БЧК, на детски и учебни заведения, институции и организации се организираха и Традиционните коледни благотворителни базари на 13 и 20.12.2024 г. в помощ на деца сираци от общината. Базарите бяха съпроводени от празнични програми на групи от ученици от СУ „В. Левски“, ЦПЛР-ОДК, ПГ по транспорт „Хр. Смирненски“, ТК „Жарава“, ТК „Ритмика“, група „Демет“, народната певица Ангелина Милева и гайдаря Димитър Милев. 
Културните мероприятия за годината завършиха с новогодишното празнично веселие с DJ Фипо и празничната заря в новогодишната нощ.
Голяма част от културните събития през 2024 година се проведоха с активното  участие на самодейните колективи, представители на читалища и културни институции – ансамбъл „Изворче” и танцов клуб „Ритмика”, танцовите клубове „Китка“ и „Жарава”, вокалната група „Млади сърца” и танцова група „Крумовградските готини баби“ към Клуб на пенсионера и хората с увреждания, група „Демет” към Дружеството за турска култура и изкуство. Групите за автентичен фолклор от читалищата в с. Черничево, с. Аврен, с. Малък Девесил, с. Егрек и др., представяха достойно общината както на местни, така и в национални и международни прояви. 
Общата стойност на разходите за културни мероприятия по дейност „Други дейности по културата“ в бюджета на Община Крумовград за 2024 година са в размер на 423 416 лева. 

